Haris Seferović

**Haris Seferović** švicarski je nogometaš bosanskohercegovačkog porijekla koji igra za turski Galatasaray na posudbi iz lisabonske Benfike.

## Rani život 
Njegova porodica porijeklom je iz Sanskog Mosta, a u Švicarsku su odselili krajem 1980-ih.

## Klupska karijera 
Karijeru je počeo u juniorskom timu FC Sursee 1999. te je nakon pet godina na ljeto 2004. potpisao za Luzern. Nakon tri godine u omladinskom timu Luzerna primijetili su ga skauti Grashoppera, te je 26. aprila 2009. imao prvi nastup u švicarskoj Super Ligi u utakmici protiv Neuchâtel Xamaxa. U januaru 2010. proglašen je najboljim mladim igračem godine u kantonu Luzern. Zatim je 29. januara 2010. potpisao ugovor s italijanskom Fiorentinom iz prvaka Švicarske Grasshoppera, koji je te sezone bio prvak i u kategoriji U-17. Dan kasnije *La Viola* je objavio transfer. Fiorentina ga je posudila švicarskom prvoligašu Neuchâtel Xamaxu 4. augusta 2011.

Nakon toga, Seferović je otišao u italijanski klub iz Serie A, Lecce, 27. januara 2012. također na posudbu tokom januarskog prelaznog roka. Drugi dio sezone 2012/2013. proveo je u Serie B u Novari gdje je u 18 utakmica postigao 10 golova, a sve utakmice je bio u početnoj postavi. Postigao je het-trik u pobjedi kluba 3:1 protiv Livorna 17. aprila, nakon čega je Novara došla do razigravanja.

### Real Sociedad 
11. jula 2013. Seferović je potpisao četverogodišnji ugovor sa španskim Real Sociedadom.

Debi u La Ligi imao je 16. augusta 2013, kad je postigao gol protiv Getafea, ovjeravajući domaću pobjedu od 2:0. Četiri dana kasnije postigao je gol iz voleja kada je Sociedad porazio francuski Olympique Lyonnais 2:0 u gostima u play-off kvalifikacijskoj rundi za Ligu prvaka 2013/2014. U svojoj prvoj sezoni u Sociedadu odigrao je 24 prvenstvene utakmice, u samo 9 je bio u početnoj postavi, a jedini gol kao rezerva kad je zamijenio Carlosa Velu u utakmici protiv Osasune 2. novembra 2013. kad je Sociedad pobijedio 5:0. 18. decembra 2013. postigao je treći gol za Sociedad na utakmici protiv Algeciras CF u Kupu kralja kad je Sociedad pobijedio 4:0.

## Reprezentacija 
Seferović je nastupao za mladi švicarski tim U-17 na Svjetskom prvenstvu za igrače do 17 godina u Nigeriji, gdje su Švicarci osvojili prvenstvo, a Seferović je bio najefikasniji strijelac turnira. Prije utakmice koju je Bosna i Hercegovina trebala igrati protiv Slovenije 2013. Seferović je objavio da ima želju igrati za BiH. Međutim, kasnije je prihvatio poziv da zaigra za reprezentaciju Švicarske u prijateljskoj utakmici 6. februara 2013. Na Svjetskom prvenstvu u Brazilu 2014. postigao je pobjedonosni gol u pobjedi Švicarske nad Ekvadorom od 2:1 u 1. kolu grupne faze prvenstva.

### Golovi za reprezentaciju 
## Priznanja 
## Reference
## Vanjski linkovi 
* 
* 
* 
* 

Kategorija:Živi ljudi
Kategorija:Rođeni 1992.
Kategorija:Biografije, Sursee
Kategorija:Švicarski nogometaši
Kategorija:Švicarci porijeklom iz Bosne i Hercegovine
Kategorija:Nogometaši Grasshoppera
Kategorija:Nogometaši Fiorentine
Kategorija:Nogometaši Neuchâtel Xamaxa
Kategorija:Nogometaši US Leccea
Kategorija:Nogometaši Novare
Kategorija:Nogometaši Real Sociedada
Kategorija:Nogometaši Eintracht Frankfurta
Kategorija:Nogometaši Benfike
Kategorija:Nogometaši Galatasaraya
Kategorija:Nogometaši Luzerna
Kategorija:Nogometaši Celte Vigo
Kategorija:Igrači na Svjetskom prvenstvu u nogometu 2014.
Kategorija:Igrači na Evropskom prvenstvu u nogometu 2016.
Kategorija:Igrači na Svjetskom prvenstvu u nogometu 2018.
Kategorija:Igrači na Evropskom prvenstvu u nogometu 2020.
Kategorija:Igrači na Svjetskom prvenstvu u nogometu 2022.